**Кредит (қарыз) және ол бойынша сыйақы жөніндегі үмiтсiз берешекті кешіруге байланысты, борышкерге қойылатын талаптың мөлшерін азайтуды есепке алу бойынша салық тіркелімінің нысанын жасау**

      38. Кредит (қарыз) және ол бойынша сыйақы жөніндегі үмiтсiз берешекті кешіруге байланысты, борышкерге қойылатын талаптың мөлшерін азайтуды есепке алу бойынша салық тіркелімінің нысаны Салық кодексінің 250-бабы 2-тармағына сәйкес табыс болып танылмайтын кредит (қарыз) және ол бойынша сыйақы жөніндегі үмiтсiз берешекті кешіру кезінде Салық кодексінің 232-бабы 5-тармағының 9) тармақшасына сәйкес провизияларды (резевтерді) құру бойынша шығындар соммасын шегерімге жатқызуға құқығы бар салық төлеушілермен бұрын шегерімге жатқызылған провизиялардың (резервтердің) мөлшерін тиісті салық мерзімінде көрсету үшін арналған.

      39. "Кредит (қарыз) және ол бойынша сыйақы жөніндегі үмiтсiз берешекті кешіруге байланысты, борышкерге қойылатын талаптың мөлшерін азайту" кестесінде:

      1) 1-бағанда – жолдың реттік нөмірі;

      2) 2-бағанда – борышкердің ЖСН/БСН;

      3) 3-бағанда – борышкердің тегін, атын, әкесінің атын (ол бар болған жағдайда) немесе атауы;

      4) 4-бағанда – үмiтсiз берешегі бар банктік қарыз шартының нөмірі мен күні;

      5) 5-бағанда - Салық кодексінің 232-бабы 5-тармағының 9) тармақшасына сәйкес кредит (қарыз) және ол бойынша сыйақы жөніндегі үмiтсiз берешекті кешіруге байланысты, борышкерге қойылатын талаптың мөлшерін азайтуды жүзеге асырылған негізінде құжаттың нөмірі мен күні;

      6) 6-бағанда – берешектің жалпы сомасы;

      7) 7-бағанда – кепілмен (бұдан әрі – кепіл) қамтамасыз ету жөніндегі үмітсіз берешектерді кешіру негізі сәйкес келетін нөмірі көрсетіледі.

      1 – Кепілдегі мүлік бойынша соттан тыс саудада сатып алушы болмағандықтан екі реттен артық өткізілмегендігінен немесе саудада ұтып алған тұлғаның сатып алу құнын енгізбегендігінен сатылмаған кепілдің болуы.

      2 – Қазақстан Республикасы Азаматтық кодексінің 322-бабы 2), 3) тармақшаларында көзделген негіздер бойынша кепілді тоқтату.

      3 – Кепілдің толық немесе ішнара жоғалған немесе бүлінген себептері кепілге ұстаушылардан (банк)емес.

      4 – Қазақстан Республикасының заңнамасымен бекітілген тәртіпте сауда-саттықтан кепілге өкізу.

      5 – Кепiл ұстаушының жазбаша келiсiмiмен кепіл берушімен кепілге өткізу.

      6 – Кепілге салынған мүлікке жүгіну жолдарымен банктің меншігіне кепілге өткізу.

      7 – Кепілдің болмауы.

      8 – Мемлекеттік тіркеуге жатпайтын кепілдің бар-жоғы.

      8) 8-бағанда – үмітсіз берешектерді кешіру туралы банктық уәкілетті органның шешімінің нөмірі мен күні;

      9) 9-бағанда - үмітсіз берешектерді кешіру сомасы;

      10) 10-бағанда – Салық кодексінің 232-бабы 5-тармағының 9) тармақшасына сәйкес үмітсіз берешектерді кешіру бойынша бұрынғы салық кезеңдерiнде шегерімге жататын провизиялардың (резервтердің) сомасы. Бұл ретте 5-бағанды толтырған жағдайда, 10-баған толтырылмайды.

      40. Егер салық тіркелімінде қате деректер көрсетілген жағдайда, қателерді түзеу салық тіркелімі жолдарының тек өзгеріс және (немесе) толықтыру енгізілетін нөмірлері ғана толтырылатын және көрсетілетін салық тіркелімінің нысанын (бұдан әрі – қосымша салық тіркелімі) жасау жолымен жүзеге асырылады.

      Салық тіркеліміне өзгеріс және (немесе) толықтыру енгізу жіберілген қателіктердің сипатына қарай мынадай тәртіппен жүргізіледі:

      1) салық тіркелімінің 2, 3, 4, 5, 7 немесе 8-бағандарында қателіктер табылған жағдайда қосымша салық тіркелімінде тиісті деректемелер көрсетіледі. Бұл ретте, егер қате бір немесе бірнеше бағанда жіберілген жағдайда қосымша салық тіркелімінде көрсетілген бағандардың барлығының деректемелері көрсетіледі;

      2) салық тіркелімінің 6, 9 немесе 10-бағандарында қателіктер табылған жағдайда:

      қосымша салық тіркелімінің 2, 3, 4, 5, 7 және 8-бағандарында салық тіркелімінің 2, 3, 4, 5, 7 және 8-бағандарының деректемелері көрсетіледі;

      қосымша салық тіркелімінің 6, 9 немесе 10-бағандарында салық тіркелімінің 6, 9 немесе 10-бағандарында көрсетілген сомалармен салыстыру бойынша анықталған айырма сомасы көрсетіледі.

      Салық тіркелімінің 6, 9 немесе 10-бағандарының мәндерін азайтуға бағытталған өзгерістер енгізу кезінде анықталған айырма сомасы қосымша салық тіркелімінің 6, 9 немесе 10-бағандарында "–" алу белгісімен көрсетіледі;

      3) салық тіркеліміне қосымша кредит (қарыз) және ол бойынша сыйақы жөніндегі үмiтсiз берешекті кешіруге байланысты, борышкерге қойылатын талаптың мөлшері азайтылған қосымша қарыз шартын енгізу қажет болған жағдайда салық тіркелімі осы Қағиданың 39-тармағына сәйкес жасалады. Бұл ретте мұндай қосымша салық тіркелімінде толықтырулар енгізілетін кезең үшін салық тіркеліміндегі соңғы жолдың нөмірінен кейінгі жолдың нөмірі көрсетілуі қажет.

      41. Егер бұрын қосымша салық тіркелімдері жасалған салық тіркеліміне қосымша салық тіркелімі жасалса, онда соңғысы бұрын ұсынылған қосымша салық тіркелімдері ескеріле отырып жасалады.

      42. Қосымша салық тіркеліміне жазбаша негіздеме қоса беріледі, оған қосымша салық тіркелімін жасаған тұлғалар қол қояды және салық төлеушінің мөрімен куәландырылады (ол болған кезде, дара кәсіпкерлік субъектілеріне жататын заңды тұлғаларды қоспағанда):

      1) салық тіркеліміне өзгерістердің және (немесе) толықтырулардың енгізілу себептері;

      2) борышкердің ЖСН/БСН;

      3) Салық кодексінің 232-бабы 5-тармағының [9) тармақшасына](https://adilet.zan.kz/kaz/docs/K1700000120#z4533) сәйкес кредит (қарыз) және ол бойынша сыйақы жөніндегі үмiтсiз берешекті кешіруге байланысты, борышкерге қойылатын талаптың мөлшері азайтылған банктік қарыз шартының нөмірі мен күні;

      4) салық тіркелімінің өзгерістер енгізілетін жолдарының нөмірлері;

      5) жазбаша негіздеменің жасалған күні көрсетіле отырып, қоса беріледі.

      Ескерту. 42-тармақ жаңа редакцияда – ҚР Премьер-Министрінің Бірінші орынбасары – ҚР Қаржы министрінің 31.10.2019 [№ 1197](https://adilet.zan.kz/kaz/docs/V1900019553#z30) (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.